May 01,2018
హెచ్‌డీఎఫ్‌సీ లాభం 2846 కోట్లు
న్యూఢిల్లీ: గృహ రుణాల దిగ్గజ సంస్థ హెచ్‌డీఎఫ్‌సీ మార్చితో ముగిసిన ఆర్థిక సంవత్సరానికి అద్భుతమైన ఆర్థిక ఫలితాలను ప్రకటించింది. జనవరి-మార్చి మధ్య కాలంలో సంస్థ స్టాండ్‌ఎలోన్‌ నికర లాభం 39 శాతం మేర పెరిగి రూ.2044 కోట్ల నుంచి రూ.2,846 కోట్లకు చేరుకుంది. మార్చితో ముగిసిన ఆర్థిక సంవత్సరానికి చూస్తే హెచ్‌డీఎఫ్‌సీ సంస్థ లాభంలో 63 శాతం వృద్ధి నమోదు అయింది. అంతకు ముందు ఆర్థిక సంవత్సరంలో కేవలం రూ.7,443 కోట్లుగా ఉన్న సంస్థ లాభం గత మార్చితో ముగిసిన ఆర్థిక సంవత్సరానికి రూ.12,164కోట్లకు చేరుకుంది. మేటి ఫలితాల నేపథ్యంలో సంస్థ బోర్డు రూ.2 ముఖ విలువ కలిగిన ఒక్కో ఈక్విటీ షేరుకు రూ.16.50 తుది డివిడెండ్‌కు సిఫారసు చేసింది. దీంతో సంస్థ మార్చితో ముగిసిన త్రైమాసికానికి ప్రకటించిన డివిడెండ్‌ మొత్తం రూ.20లకు చేరుకుంది.
మీ స్నేహితులకు రికమెండ్ చెయ్యండి